**Sloboda Mićalović** ili **Sloboda Mićalović Ćetković** (21. avgust 1981) je srpska glumica. U braku je sa glumcem Vojinom Ćetkovićem sa kojim živi u Beogradu. Njen otac je Dragan Mićalović, koji je takođe glumac.

Biografija
----------

Sloboda Mićalović se rodila u Leskovcu 1981. godine. Roditelji su joj Milica (frizerka) i Dragan (glumac) Mićalović. Rodila se kao drugo dete (ima 2 sestre). Krenula je u školu 1988. godine. Obožavala je emisije Branka Kockice. Porodični prijatelj je radio na radiju, pa je Sloboda jednom prilikom imala tu čast da intervjuiše Kockicu. On joj je na kraju rekao kako je odlična voditeljka. To je bio njen prvi javni nastup. Godine 1989. se upisala u nižu muzičku školu. Bila je i u horu. Osim muzikom bavila se i plesom i sportom. Godine 1995. je Sloboda upisala srednju muzičku školu, pošto je videla kako ima talenat za muziku. Sloboda je odlučila da upiše glumu i sa svojim ocem krenula za Beograd 1999. godine. Kad je bila na trećoj godini studija reditelj Zdravko Šotra ju je pozvao na kasting za film „Zona Zamfirova". Šotra joj je dao ulogu Vaske. 2002. godine je dobila ulogu u seriji „Mješoviti brak", a iste godine se i zaljubila u Vojina Ćetkovića, čoveka za koga se kasnije udala i sa kojim je dobila bliznakinje. Glavna uloga u seriji „Ranjeni orao" je uloga po kojoj je postala još poznatija.

### Počeci

1988. godine u leskovačkom Domu vojske gostuje Branko Milićević - Kockica, čije emisije Sloboda obožava. Zahvaljujući porodičnom prijatelju koji je radio na lokalnom radiju, sedmogodišnja Sloboda dobila je priliku da intervjuiše svog idola. Sjajno se snašla u ulozi voditeljke, pa joj Branko Kockica odaje priznanje na kraju razgovora. To je bio njen prvi ozbiljni javni nastup. Pošto je posedovala očigledan muzički talenat, koji je potvrdila kroz nižu muzičku školu, 1995. godine upisala je i srednju muzičku. Ovaj period života ističe kao najlepši, a kao važan događaj izdvaja trenutak kada je odlučila da počne da vodi dnevnik.

### Studije

1999. godine, neposredno po bombardovanju, Sloboda je vozom krenula u Beograd kako bi na Fakultetu dramskih umetnosti pokušala da upiše glumu. Pratio ju je otac Dragan, koji se do poslednjeg trenutka protivio ćerkinoj odluci da krene njegovim stopama. Imala je svega sedamnaest godina kada je, prošavši na prijemnom iz prve, primljena u klasu zahtevnog profesora Predraga Bajčetića.

### Početni uspesi

Kada je bila na trećoj godini studija, reditelj Zdravko Šotra pozvao ju je, zajedno sa Katarinom Radivojević, na kasting za film "Zona Zamfirova". Obe su konkurisale za ulogu Zone, koju je dobila Katarina. Međutim, Šotra je prepoznao Slobodin talenat i poverio joj ulogu Vaske. Ulogu Jelene Čađenović u seriji "Mješoviti brak", koja je postala vrlo popularna, dobila je 2002. godine, a iste godine započela je i romansu sa svojim budućim suprugom Vojinom Ćetkovićem.
Godine 2008. sedam godina nakon što je započela glumačku karijeru, prvi put je dobila jednu glavnu ulogu i to Anđelke Bojanić u seriji Ranjeni orao, koja je oborila sve rekorde gledanosti. 12. maja iste godine su se ona i Vojin venčali. 2010. godine dobija Oskar popularnosti kao glumica godine.

Uloge
-----

|  |
| --- |
| **Filmografija glumice Slobode Mićalović Ćetković**  |
| God. | Naziv | Uloga |
| 2000.-te |
| 2002. | Podijum | Emanuela |
| 2002. | Klasa 2002 |  |
| 2002. | Zona Zamfirova | Vaska |
| 2002. | Ko čeka dočeka |  |
| 2003. | Ilka | Draga |
| 2003. | Laku noć, deco |  |
| 2004. | Tragom Karađorđa | Jelena |
| 2004. | Pljačka Trećeg rajha | mlada Jevrejka |
| 2003-2007. | M(j)ešoviti brak | Jelena Čađenović |
| 2008. | Ranjeni orao | Anđelka Bojanić |
| 2007-2008. | Ne daj se, Nina! | Vanesa Tintor |
| 2008. | Kraljevina Srbija | kraljica Natalija Obrenović |
| 2010.-te |
| 2011. | Nepobedivo srce | Milena Novaković |

Spoljašnje veze
---------------

* Sloboda Mićalović na IMDb-u (`en`)
* Sloboda Mićalović na PORT.rs (`sh`)
* Biografija Sloboda Mićalović
* Sloboda Mićalović - intervju („Blic", 22. novembar 2010)